
Қазақстан Республикасы Экология және табиғи ресурстар министрінің 2025 жылғы 24 желтоқсандағы № 356-Ө бұйрығымен бекітілген Қазақстан Республикасы Экология және табиғи ресурстар министрлігінің 2026 жылға арналған мемлекеттік аудит объектілерінің тізбесіне сәйкес Экология және табиғи ресурстар министрлігінің Ішкі мемлекеттік аудит департаментімен «Қазақстан Республикасы Экология және табиғи ресурстар министрлігі Орман шаруашылығы және жануарлар дүниесі комитетінің «Жасыл Аймақ» ШЖҚ РМК-де (бұдан әрі – Кәсіпорын) 2023 жылғы 1 қаңтар мен 2025 жылғы                                             31 желтоқсан аралығындағы кезеңге сәйкестік аудиті жүргізілді. 
Аудиторлық іс-шараның барысында қызметкерлердің еңбек ақысын төлеу, бухгалтерлік есеп жүргізу және мемлекеттік сатып алу рәсімдерін жүзеге асыру кезіндегі бұзушылықтар мен кемшіліктер, сондай-ақ ішкі бақылау жүйесінің тиісінше жұмыс істемеуі анықталды.
Анықталған бұзушылықтардың негізгі себептері: кәсіпорынның қызметкерлері тарапынан лауазымдық міндеттердің тиісінше орындалмауы, нормативтік құқықтық актілердің дұрыс қолданылмауы және сақталмауы болып табылады.
Аудит қорытындысы бойынша кәсіпорынға анықталған бұзушылықтарды жою және ұсыныстарды орындау туралы шешім жолданды.
Сонымен қатар, әкімшілік және қылмыстық құқық бұзушылық белгілері бар аудит материалдары ішкі мемлекеттік аудит жөніндегі уәкілетті орган мен құқық қорғау органына тиісті шаралар қабылдау үшін жолданды.
